12/11/2015 | Administración LocalMunicipal
Sada
Secretaría
Bases da convocatoria de proceso selectivo para a contratación laboral temporal dun (1) posto de técnico/a prospector de emprego

Polo Decreto desta Alcaldía núm.1801/2015 de data 3 de novembro, aprobáronse as seguintes bases de convocatoria de selección de persoal: A provisión polo procedemento de oposición, en quenda libre, dun (1) posto de técnico/a de prospección de emprego que prestará servizo no Concello de Sada, en réxime de contratación laboral temporal, con cargo á subvención concedida ao abeiro da Orde da Consellería de Traballo e Benestar da Xunta de Galicia do 23 de decembro de 2014 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego en Galicia durante os anos 2015 e 2016 (DOG núm.10 do 16 de xaneiro de 2015). A persoa seleccionada prestará os seus servizos no Servizo de Promoción do Emprego e Desenvolvemento Local do Concello de Sada. A modalidade de contratación será a de contrato laboral temporal para obra ou servizo determinado, prevista no artigo 15.1. a do Real Decreto Lexislativo 1/1995, do 24 de marzo, polo que se aproba o texto refundido do Estatuto dos Traballadores, e no artigo 2 do Real Decreto 2720/1998, de 18 de decembro, e estará vinculado ao financiamento do servizo por parte da Xunta de Galicia, de tal xeito que o contrato declararase extinguido no suposto de que o Concello de Sada deixe de prestar este servizo por calquera motivo incluída a falta de financiamento externo do mesmo, antes da data de remate que se fixe. A duración do contrato será dende a súa formalización ata o 31/08/2016 As retribucións do posto serán equiparadas ás correspondentes ao grupo de clasificación de funcionarios A/subgrupo A2, complemento do posto: equiparado ao nivel 24, complemento específico mensual: 375,4 €. A xornada laboral será a tempo completo consonte á establecida pola normativa vixente aplicable no momento de formalización do contrato, podendo traballar en xornada de tarde, cando sexa preciso. As funcións a realizar estarán relacionadas coas actuacións recollidas no Programa Integrado de Emprego (PIE), “Móvete e avanza”. Entre estas funcións, corresponderán á persoa contratada as seguintes: 1. Colaborar activamente nos obxectivos e no desenvolvemento das actividades definidas no plan de acción recollido no PIE.2. Deseñar un programa de prospección do mercado laboral entre o entramado socioeconómico, para difundir información sobre o PIE para facilitar a inserción laboral das persoas seleccionadas, realizando, así mesmo, unha prospección das necesidades das empresas e a captación de ofertas de emprego, de oportunidades laborais por conta allea para propiciar a adecuación entre as ofertas e os perfís das persoas usuarias do programa.3. Desenvolvemento do marketing online e da estratexia de difusión do PIE cara a empresa e xestión da plataforma online do PIE e redes sociais.4. Información sobre o mercado de traballo e os incentivos e medios dispoñibles para o fomento da contratación.5. Participar na captación de oportunidades de emprego por conta propia e impulsar o xurdimento de iniciativas dentro do colectivo.6. Captación de oportunidades de realización de prácticas profesionais para as persoas usuarias do programa integrado de emprego.7. Identificación de oportunidades de formación para os diferentes itinerarios de inserción definidos para cada participante.8. Elaboración de cantos informes ou documentación sexa requirida no desenvolvemento do programa.9. Cantas outras tarefas sexan necesarias para o óptimo funcionamento do PIE.10. Calquera outra relacionada que se lle encomende. Para poder participar no proceso selectivo, as persoas aspirantes haberán de reunir os seguintes requisitos: a) Ser español ou nacional doutro Estado, estes últimos, de acordo co disposto no artigo 57 do EBEP. b) Ter cumpridos 16 anos de idade e non exceder a idade máxima de xubilación forzosa. c) Estar en posesión dalgunha das seguintes titulacións universitarias: Diplomatura en Graduado Social, Diplomatura en Relacións Laborais, Grao en Relacións Laborais e Recurso Humanos, Licenciatura en Ciencias do Traballo, Grao en Economía, Licenciatura en Economía, Grao en Administración e Dirección de Empresas, Licenciatura en Administración e Dirección de Empresas, Diplomatura en Ciencias Empresariais, Licenciatura en Ciencias Empresariais, Grao en Dirección e Xestión Pública, Licenciatura en Socioloxía e Grao en Socioloxía, Licenciatura en Dereito e Grao en Dereito. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seranlles esixidos aos nacionais dos demais estados membros da Unión Europea no seu caso. e) Non padecer enfermidade ou eiva física que impida o desempeño das correspondentes funcións. No caso de titulacións obtidas no estranxeiro deberase estar en posesión da credencial que acredite a súa homologación. f) Estar en posesión do carné de conducir B-1. Os requisitos anteriores deberanse reunir con referencia ao último día do prazo de presentación de instancias. As instancias de participación, dirixidas ao señor Alcalde do Concello de Sada, presentaranse no Rexistro Xeral do Concello, en horario de oficina, durante o prazo de 5 días hábiles contados a partir do día seguinte ao de publicación do anuncio da convocatoria no Boletín Oficial da Provincia. Poderán tamén remitirse na forma determinada no artigo 38.4 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRXAP). Se conforme a este precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante algunha das seguintes opcións: 1. Fax ao número: 981 621 274, 2. Correo electrónico dirixido a: persoal@sada. dicoruna. es indicando como asunto: PS 19/2015-outros rexistros/correos. Neste suposto enviarase copia escaneada da solicitude rexistrada. Modelo de instancia: As persoas aspirantes teñen a súa disposición un modelo de instancia de participación en probas selectivas do Concello de Sada, que poderán solicitar persoalmente, telefonicamente ou descargalo da seguinte ligazón de internet: www.concellodesada.com/gl/e-administracion-3/impresos.html. As persoas aspirantes farán constar na instancia que reúnen tódolos requisitos sinalados na base 3ª, e achegarán inescusablemente os seguintes documentos: · Xustificante de pago da taxa de participación (base 5ª) · Fotocopia do DNI ou documento identificativo en vigor. · Fotocopia cotexada do certificado de lingua galega CELGA 4 ou a súa validación, do título de perfeccionamento de lingua galega ou a súa validación, se é o caso. Aos efectos de exención do exercicio de coñecemento de lingua galega (base 8ª.1). Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria. A taxa de participación do proceso selectivo ascende a vinte euros (20,00€), consonte á Ordenanza Fiscal núm.6, reguladora da taxa por expedición de documentos administrativos, que se ingresará nalgunha das seguintes contas do Concello de Sada: ABANCA ES24/2080/5161/8731/1000/5369 BANCO PASTOR ES55/0238/8109/9606/6000/0173 Indicar como concepto do ingreso: Taxas PS-19/2015 Serán devoltos unicamente no caso de que a persoa aspirante non sexa admitida ao proceso selectivo. A ausencia de aboamento das taxas de participación, dentro do prazo de presentación de instancias, determinará a exclusión da persoa aspirante e non poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia.1.- Rematado o prazo de presentación de instancias, o Alcalde ditará resolución no prazo máximo de 7 días naturais seguintes ao de remate daquel prazo, que se publicará no Taboleiro de Edictos do Concello e na páxina web municipal: www.concellodesada.com, declarando aprobada a listaxe provisional de persoas admitidas e excluídas, con indicación, se é o caso, das causas de exclusión e outorgando o prazo improrrogable de 3 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da Lei 30/92 de Réxime Xurídico das Administracións Públicas e Procedemento Administrativo Común (LRXAP). De non existir persoas excluídas, aprobarase con carácter definitivo a listaxe de admitidas.2.- Transcorrido o prazo de emenda de defectos, o Alcalde elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no Taboleiro de Edictos do Concello e na páxina web municipal: www.concellodesada.com. O Tribunal estará formado por un Presidente, Secretario (O da Corporación ou en quen delegue) e 4 vogais, designándose un suplente para cada un dos integrantes. A designación dos membros do Tribunal, titulares e suplentes, farase na resolución da Alcaldía pola que se aprobe a listaxe definitiva de admitidos/as e excluídos/as, de conformidade co establecido no artigo 60 do EBEP. Todos os vogais deberán contar con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXAP ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, as persoas aspirantes poderán recusar ós membros do tribunal cando concorran as ditas circunstancias, segundo o disposto no artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. O tribunal poderá dispoñer a incorporación de persoas asesoras especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O seu nomeamento realizarase por resolución da Alcaldía. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. Para os efectos de percepción de asistencias, o Tribunal terá a categoría 1ª das sinaladas no Real Decreto 462/2002 do 24 de maio, sobre indemnizacións por razón do servizo. A resolución da Alcaldía aprobatoria da listaxe definitiva de persoas admitidas e a composición do tribunal, que se publicará no taboleiro de anuncios do Concello e na páxina web municipal: www.concellodesada.com, fixará tamén a data e máis a hora na que deberá constituírse o tribunal e a data e mais a hora para a realización da fase oposición. Publicada a listaxe definitiva de admitidos e de excluídos, procederase a realización da fase de oposición no día e hora sinalados. As persoas aspirantes concorrerán provistos do seu DNI ou documento fidedigno acreditativo da súa identidade a xuízo do tribunal e dos medios materiais necesarios para a práctica das probas, e serán convocadas en chamamento único, quedando excluídos da oposición as que non comparezan, agás casos de forza maior debidamente xustificados e apreciados libremente polo Tribunal. A orde de actuación dos aspirantes será alfabético. O Tribunal, polos medios que considere oportunos, velará polo mantemento do anonimato das persoas aspirantes na realización e corrección dos exercicios escritos. A fase de oposición constará de tres exercicios: 1º exercicio: Cuestionario de 30 preguntas tipo test con 4 respostas alternativas, das cales só unha delas será a correcta. Os cuestionarios que se propoñan conterán 5 preguntas adicionais, as cales substituirán pola súa orde correlativamente a aquelas preguntas que, de ser o caso, sexan obxecto de anulación con posterioridade ao inicio dos exercicios. A este respecto, os interesados poderán presentar as reclamacións que estimen procedentes co obxecto de impugnar as preguntas formuladas dentro dos 5 días hábiles seguintes á celebración do exercicio. Esta proba será valorada de 0 a 30 puntos sendo necesario para superala obter unha puntuación mínima de 15 puntos, que se alcanzará con 15 respostas correctas netas. O tempo de realización non poderá exceder de 45 minutos. As preguntas versarán sobre o temario que figura como Anexo I.2º exercicio: Consistirá na elaboración dun proxecto referido ás actividades a desenvolver durante a duración do proxecto Integrado. A proba terá unha duración dunha hora e non superará os 6 folios. Finalizada a proba escrita, e inmediatamente despois, as persoas candidatas serán citadas individualmente para defender o seu proxecto ante o órgano de selección. Lendo o proxecto. O órgano de selección poderá realizar as cuestións que considere para un maior discernimento da adecuación do proxecto aos obxectivos do Programa Integrado A cualificación será de 0 a 70 puntos, sendo eliminados aquelas persoas aspirantes que non acaden 35 puntos.3º exercicio: Coñecemento da lingua galega. Consistirá na tradución dun texto seleccionado polo tribunal de castelán a galego, a realizar nun tempo máximo de media hora. A valoración deste exercicio será de apto ou non apto. Terá carácter eliminatorio e será obrigatoria a súa realización para aquelas persoas aspirantes que non acreditaran no prazo de presentación de instancias o título acreditativo de coñecemento da lingua establecido na base 4ª. Cualificación definitiva.- A cualificación final do proceso selectivo estará determinada pola suma total das puntuacións obtidas nos exercicios da fase de oposición. De producirse empate na puntuación final, dirimirase a favor da persoa que acadara maior puntuación no 2º exercicio na fase de oposición de continuar atenderase á do 1º exercicio, e de persistir, atenderase ao maior tempo en situación de desemprego que se acreditará polo medio que estableza o Tribunal. O Tribunal publicará no Taboleiro de Edictos da Corporación e na páxina web municipal: www.concellodesada.com, no mesmo día en que se acorde, a relación de puntuacións outorgadas e elevará á Alcaldía proposta da persoa candidata para a formalización do contrato, a favor da aspirante posuidora da puntuación máis alta, xunto coa acta da sesión. Na acta da última sesión, incluirase unha listaxe das persoas aspirantes que superen os exercicios da fase de oposición, en orde descendente sobre a puntuación total do proceso. As persoas que formen parte da mesma, poderán ser chamadas (sempre respectando a orde da listaxe) para cubrir procesos de incapacidade temporal, maternidade, vacacións, permisos ou calquera outra circunstancia, sempre durante o período da presente contratación. No prazo de 2 días hábiles a contar desde a publicación do resultado da selección, a persoa seleccionada deberá xustificar que reúne os requisitos esixidos na convocatoria, presentando os documentos que acrediten que cumpre todos e cada un dos requisitos esixidos na base 3ª desta convocatoria. Entre eles, certificado médico en vigor en impreso oficial do Colexio de Médicos e asinado por un colexiado en exercicio. Noutro caso, salvo caso de forza maior, quedarán anuladas tódalas súas actuacións, sen prexuízo das responsabilidades en que incorrera por falsidade, e a proposta entenderase realizada a favor do seguinte na relación de suplentes formulada polo Tribunal de Selección. Cumpridos os requisitos sinalados, a Alcaldía procederá a formalizar o correspondente contrato coa persoa seleccionada. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos Traballadores. Primeira.- Para todo o non previsto nestas Bases será de aplicación supletoria o establecido na Lei 7/1985, do 2 de abril, reguladora das Bases de Réxime Local, na Lei 5/1997, do 22 de xullo, reguladora de Administración Local de Galicia, no Real Decreto 896/1991, do 7 de xuño, no Real Decreto 364/1995 e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello ou a páxina web municipal www.concellodesada.com.Terceira.- Todos os actos administrativos derivados desta convocatoria e da actuación do Tribunal poderán ser impugnados polos interesados nos casos e na forma establecidos pola Lei 30/1992, do 26 de novembro, de Réxime Xurídico das Administracións Públicas e Procedemento Administrativo común e normas vixentes concordantes.”. Tema 1. O Servizo Público de Emprego de Galicia: creación, organización e funcións. Dereitos e deberes da persoa desempregada inscrita como demandante de emprego no SPEG. Renovación da demanda. O punto de información do SPEG. A intermediación laboral, a demanda de emprego e a oferta de emprego no SPEG. Tema 2. A política de emprego: Lei 56/2003, de 16 de decembro, de Emprego: contido e estrutura e Real Decreto-lei 3/2011, de 18 de febreiro, de medidas urxentes para a mellora da empregabilidade e a reforma das políticas activas de emprego. Tema 3. Servizos aos demandantes de emprego: intermediación laboral. Axencias de colocación. Tema 4. Servizos aos demandantes de emprego: Accións de orientación para o emprego e asesoramento para o autoemprego, programas experimentais en materia de emprego: normativa reguladora e contido. Tema 5. Programas de Formación para o emprego: formación de oferta e formación de demanda: regulación e contido: normativa reguladora e contido. Tema 6. Programas públicos de emprego e formación. Programa de escolas-taller, casas de oficio, obradoiros de emprego e unidades de promoción e desenvolvemento: normativa reguladora e contido Tema 7. Programas de fomento do emprego: Plan de Apoio ao Emprego Local no ámbito da Comunidade Autónoma de Galicia, Programa de inserción laboral en colaboración cos organismos públicos i entidades sen ánimo de lucro. Normativa reguladora e contido. Tema 8. Medidas de apoio á creación de empresas. O autoemprego. Medidas para a promoción do emprego autónomo. Medidas de apoio á economía social. Normativa reguladora e contido. Tema 9. Medidas de fomento do emprego de calidade: axudas para a contratación indefinida de traballadores na Xunta de Galicia. Tema 10. Medidas de promoción de emprego de persoas con discapacidade: Subvencións. Centros Especiais de Emprego. Tema 11. A creación de empresas: proceso de creación de empresas, formas xurídicas. Ferramentas para determinar a oportunidade de negocio: plan de viabilidade, plan de negocio, estudo de mercado. Tema 12. Medidas de apoio á creación de empresas: Formación e asesoramento para emprendedores. Plan de empresa. Análises de balances. Subvencións da Xunta de Galicia. Punto de atención ao emprendedor. Tema 13. Responsabilidade social da empresa. Plans de Igualdade nas empresas. Tema 14. O contrato de traballo: concepto e forma, características, modalidades, duración, suspensión e extinción. Dereitos e deberes da persoa traballadora. Incentivos en materia de contratación e de seguridade social. Tema 15. Os servizos web da Xunta de Galicia de empregadores e demandantes. Tema 16. Busca, selección e tratamento da información. Sistemas e fontes para a información na orientación profesional e laboral. O proceso de busca de emprego. A organización da busca. Fontes de información. O proceso de selección de persoal, técnicas e instrumentos. Tema 17. O mercado de traballo no Concello de Sada. Distribución da poboación. As políticas de emprego. Situación laboral de colectivos desfavorecidos. Profesións con futuro. Perspectivas no contorno laboral da comarca da Coruña. Tema 18. Análise e avaliación do potencial profesional e dos intereses persoais, coñecementos, competencias e motivacións non proceso de autoorientación. Procedementos e instrumentos. Tema 19. Esixencias de adaptación ao medio laboral e ao posto de traballo. Capacidades xerais e formación continua. Novas concepcións empresariais dende a perspectiva da flexibilidade e a participación. Tema 20. Pequenos grupos e organización. O grupo como sistema aberto. Formación e mantemento dos grupos. Influencia do grupo sobre os seus membros. Crecemento e desenvolvemento dun grupo. Os grupos informais. Grupos permanentes e grupos temporais. Tema 21. Os equipos de traballo. Dinámica de grupos. Técnicas de dinámica e dirección de grupos. Aplicación no contorno laboral. Dirección de reunións. Etapas para o desenvolvemento dunha reunión eficaz. A participación no equipo de traballo. Tema 22. A motivación laboral. Definición, teorías e proceso de motivación. As necesidades do individuo. A motivación no contorno laboral. Diagnóstico e avaliación da motivación. As condicións de traballo e a motivación laboral. Técnicas de motivación laboral Tema 23. A empresa como sistema social integrado. A cultura empresarial. As políticas de recursos humanos. A función de persoal. Planificación de cadros de persoal. Análise provisional das necesidades de persoal. A descrición de postos de traballo. Técnicas de avaliación do desempeño e rendemento nos postos de traballo. O plan de formación do persoal Tema 24. O traballo na Unión Europea, no espazo económico europeo. Servizos prestados pola Rede Eures (Servizos Europeos de Emprego). Tema 25. A prestación por desemprego: de nivel contributivo, de nivel asistencial, a Renda Activa de Inserción (RAI), Renda de Integración Social de Galicia (RISGA), PREPARA. Tema 26. O sistema da Seguridade Social. Campo de aplicación e composición. Afiliación e cotización Tema 27. O Réxime Xeral da Seguridade Social: campo de aplicación, inscrición das empresas, afiliación das persoas traballadoras, solicitude de alta, baixa ou variacións na cotización, recadación de cotas e sistemas especiais. Tema 28. O salario e o tempo de traballo. Concepto e clases. Estrutura salarial. Retribucións das persoas traballadoras por conta allea e a súa garantía. Liquidación e pago. O salario mínimo interprofesional e o indicador público de renda de efectos múltiples (IPREM). O Fondo de Garantía social. A xornada laboral, permisos e vacacións. Tema 29. Os convenios colectivos de traballo. Concepto e réxime xurídico. Contido normativo e obrigacional. O proceso de negociación colectiva Tema 30. Prevención de riscos Laborais: Xestión de riscos laborais. Dereitos e obrigacións das persoas traballadoras Tema 31. Proxectos de loita contra o desemprego. Determinación dos colectivos prioritarios. Estratexias de intervención. Deseño de programas de actuación. Tema 32. Networking Tema 33. Coaching Tema 34. Comunity Manager, redes sociais na procura de ofertas de emprego”. O que se publica para xeral coñecemento. Sada, 3 de novembro de 2015 O Alcalde Óscar Benito Portela Fernández